বিএনপিকে নিয়ে যা বললেন ইসি আনিছুর
নির্বাচন কমিশনার (ইসি) মো. আনিছুর রহমান বলেছেন, বিএনপি তো ডে-ওয়ান থেকেই আমাদের মানছে না। তারা ভোটে অংশ নিয়ে বলুক নির্বাচন সুষ্ঠু হচ্ছে না। 







রোববার রাজধানীর আগারগাঁও নির্বাচন ভবনে সাংবাদিকদের প্রশ্নের জবাবে তিনি এসব কথা বলেন।




তিনি আরও বলেন, দলগুলো নির্বাচন আসবে এটাই কাম্য। তারা আমাদের অধীনে একটা নির্বাচনেও অংশ নেয়নি। অংশ নিয়ে বলুক যে ভোট সুষ্ঠু হয়নি। তারা (বিএনপি) ডে-ওয়ান থেকেই তো আমাদের মানছে না। আমাদের নিয়োগ প্রক্রিয়াই নাকি স্বচ্ছ হয়নি। আইনের আওতায় প্রথম নিয়োগ দেওয়া হয়েছে। তারপরও বলা হচ্ছে- আমাদের নিয়োগ প্রক্রিয়া স্বচ্ছ হয়নি। আমাদের তো কিছু করার নেই।
ইসি আনিছুর বলেন, আমরা বলি নাই যে ইসির প্রতি অনাস্থা নেই বা ছিল না; কিন্তু যারা বলছেন তারা তো আমাদের প্রথম থেকেই বলছেন। যদি একটা নির্বাচনেও অংশ নিতো তাহলে তো বলতে পারব আমরা প্রতিশ্রুতি রাখতে পারিনি। তাহলে না আস্থা, অনাস্থার বিষয়টি বলতে পারত। যারা অংশ নিয়েছে তারা তো বলেনি নির্বাচন সুষ্ঠু হয়নি।
সাংবাদিকরা এই কমিশনারের কাছে জানতে চান- দ্বাদশ জাতীয় সংসদ নির্বাচন যদি বিএনপি আবারো বর্জন করে, তাহলে সেটি কতটা গ্রহণযোগ্য হবে?
জবাবে আনিছুর বলেন, এখনো ভোটের অনেক সময় আছে। অংশ না নিলে তখন বলা যাবে। এত আগবাড়িয়ে বলার সুযোগ নেই। আমাদের কাজ আর নেই। আমরা ওইভাবে হয়তো আর বসব না। আপাতত কোনো পরিকল্পনা নেই সংলাপের।
এ সময় চলতি বছরের ডিসেম্বরের শেষে বা আগামী বছরের জানুয়ারির প্রথম সপ্তাহের মধ্যে সংসদ নির্বাচন করার কথা জানান এই কমিশনার।

নির্বাচন কমিশনার (ইসি) মো. আনিছুর রহমান বলেছেন, বিএনপি তো ডে-ওয়ান থেকেই আমাদের মানছে না। তারা ভোটে অংশ নিয়ে বলুক নির্বাচন সুষ্ঠু হচ্ছে না।